हालै सम्पन्न शिक्षक संघ, ट्रेड युनियन कांग्रेस, कर्मचारी युनियनमा पकड गुमेपछि देउवाले बाँकी भ्रातृ संस्थाको निर्वाचन गराउन आलटाल गर्दै आएको संस्थापनइतर पक्षका आरोप छ । प्रदेश समितिको अधिवेशन गर्दा पनि वर्चस्व नरहने भय देउवामा देखिन्छ । देउवा पक्षमा रहेका केन्द्रीय सदस्य श्याम घिमिरेले आइतबारको छलफलमा यी विषयले प्रवेश नपाएको बताए । ‘पार्टीभित्र एकता कायम गरेर जानुपर्छ, त्यसका लागि पौडेल पक्षसँग पनि सभापतिले लचक भएरै कुराकानी गर्नुपर्छ भन्नेमा धेरैजसोको सुझाव थियो,’ घिमिरेले भने, ‘कम्युनिस्टहरूसँग प्रतिस्पर्धामा जानका लागि पार्टी एकताको सन्देश पहिला दिनुपर्छ भन्नेमा सबैको जोड रह्यो ।’
